สำหรับคนรักกาแฟคงจะต้องเคยได้ยินชื่อร้านเล็กๆแต่อัดแน่นด้วยคุณภาพร้านนี้แน่นอน นอกจากจะใช้เมล็ดกาแฟที่คัดสรรมาอย่างดีจากทั่วโลก ซึ่งมีทั้งแบบespresso blend และ single origin เมนูกาแฟที่ภายในร้านแทบไม่มีอะไรผิดระเบียบเลย จะมาหาเอสเพลสโซ่เย็นจากที่นี่..คงหาไม่ได้ ส่วนกรรมวิธีที่ร้านใช้ในการทำกาแฟ ก็ด้วยการใช้แรงดันอากาศ (Aeropress) รอไปก็นั่งดูพี่มี่ร้านทำเพลินๆ

ร้านนี้ตั้งอยู่ริมถนนซอยจุฬา42 ด้านหน้าของหอยูเซนเตอร์ ร้านเป็นร้านแบบขนาดป้อมเล็กๆเท่านั้นมีที่นั่งแค่ที่เดียว แต่ก็อัดแน่นไปด้วยดีเทลน่ารักๆ ในวันเสาร์อาทิตย์ที่เรามาแบบนี้ ที่นั่งนี้ก็เป็นมุมเงียบๆสบายๆที่มองออกมาเห็นสีเขียวของสวนได้เลยค่ะ

วันนี้เราสั่งลาเต้เย็น ความเข้มกาแฟกำลังดี กลมกล่อม นุ่มนม ส่วนผสมลงตัว กลิ่นหอมดี
นอกจากนี้ที่ร้านก็มีขายขนมให้ทานคู่กับกาแฟนิดหน่อย เช่น บราวนี่ ครัวซองค์ สามารถสั่งมานั่งด้วยกันชิวๆ

เป็นสถานที่พักกายหลบร้อนได้สักพักเลย ใครสนใจมาเยี่ยมเยียนกันดูค่า